ترکیه نینگ موصل قونسلگرلیگی گه قره تیلگن هجوم آرتیدن انقره قتتیق بیانات لر بیردی. ترکیه جمهوریتی تشقی ایش لر وزیرلیگی تمانیدن بیریلگن بیانات ده, "قبول ایتیلیشی ممکن بولمه گن اوشبو ینگی لیک لر نینگ مقابلی ده سیس سیز بولیب قالیشی میز نینگ ممکن ایمس لیگی و کیره ک لیک برچه قدم لرنینگ تشله نه دیگن لیگی نینگ درک ایتیلیشی کیره ک" دییه قید ایتیلدی. عینی دمده اوشبو بیانات ده, "عراق شام اسلام دولتی ترور تشکیلاتی جون آیی نینگ ۱۱ نچی کونی ایرته لب موصل ده گی باش قونسلگرلیگی میز گه باسیب کریب پرسونلی میز نی قونسلگرلیک نینگ تشقری سیده گی باشقه بیر جای گه آلیب قاچیرگن. حادثه محللی ده باش قونسلی میز داخل ۴۹ نفر پرسونلی میز و ایریم عایله فرد لری موجود ایدی" دییه قید ایتیلگن لیگی کوریندی. عراق حکومتی, بیرلشگن ملت لر تشکیلاتی و ناتو بیلن ارتباط قوریلگن لیگی بلدریلگن بیانات ده, آلیب قاچیریلگن ۳۱ نفر ترک هیدوچی سی نینگ قویب یوباریلیشی بیلن علاقه لی تشبث لر نینگ هم دوام ایتیتگن لیگی معلوم قلیندی. بیانات ده, باش قونسلگرلیک پرسونلی و ترک تبعه لری نینگ زود لیک بیلن قویب یوباریلیشی کیره ک ایکن لیگی بلدریلدی. اوشبو ینگی لیک لر بیلن علاقه لی انیق معلومات لر نینگ توپله نیشی اوچون ترکیه جمهوریتی تشقی ایش لر وزیرلیگی ده بیر بحران نی باشقریش شعبه سی نینگ قوریلگن لیگی ایسله تیلدی. خودی منه شو مرکز بیلن ۰۰۹۰۳۱۲۲۹۲۲۹۵۰ تلفن نمبری و ۰۰۹۰۳۱۲۲۸۷۷۹۴۹ فکس نمبری یاکه kriz@mfa.gov.tr ای میل آدرسی آرقه لی ارتباط قوریلیشی ممکن.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
